V sezoni 2001 je dobil sedež drugega dirkača pri Jaguarju, saj se je Johnny Herbert po koncu sezone 2000 upokojil. Po štirih nastopih brez točk je ta izgubil ter ga je pri moštvu zamenjal Pedro de la Rosa. Kljub temu je Burti nadaljeval nastopati na dirkah Formule 1, saj je nemudoma podpisal pogodbo z moštvom Prost in pri njem zamenjal Gastóna Mazzacaneja, ki je prav tako po štirih nastopih brez točk izgubil sedež v dirkalniku. Vsega skupaj je Burti v sezoni 2001 na štirinajstih dirkah zabeležil šest odstopov, najboljša rezultata pa je dosegel z osmima mestoma na Velikih nagradah Avstralije (pri Jaguarju) in Kanade (pri Prostu).